Þingræður haldnar á Alþingi Íslendinga

Á 61. fundi í Ed., þriðjudaginn 14. sept., var fyrir tekið, samkvæmt dagskránni: Kosning gætslustjóra Söfnunarsjóðs Íslands fyrir það,sem eftir er tímabilsins frá 1. jan. 1914 til 31. desbr. 1917. Kosningu hlaut Tryggvi Gunnarsson fyrrum bankastjóri, með 10 atkv. - 3 seðlar voru auðir. 2. Milliþingaforseti efri deildar. Á 63. fundi í Ed., miðvikudaginn 15. sept., var tekið fyrir samkvæmt dagskránni: Kosning milliþingaforseta efri deildar. Kosningu hlaut Guðmundur Björnson landlæknir, 5. kgk. þm., 10 atkv. - 3 seðlar voru auðir. II. Starfsmenn þingsins. Á 4. fundi í Ed., mánudaginn 12. júlí, skýrði forseti frá því, áður til dagskrár væri gengið, að þessir starfsmenn þingsins væru þegar ráðnir: 1. Skrifstofustjóri: Einar Þorkelsson. 2. Starfsmenn á skrifstofu: Pjetur Magnússon, Einar E. Hjörleifsson, Helgi Salómonsson. 3. Innanþingsskrifarar í efri deild: Árni Pálsson Pjetur Zófóníasson Jón Ásbjörnsson Friðrik Jónasson Ragnar Hjörleifsson Páll Guðmundsson, í neðri deild: Vilmundur Jónsson Pjetur Lárusson. Páll E. Ólason, Andrjes Björnsson, Skúli S. Thoroddsen, Eiríkur Albertsson, Tryggvi Hjörleifsson, Baldur Sveinsson. 4. Gæslumaður á lestrarsal: Halldór Kr. Ármannsson. 5. Aðrir gæslumenn: Jónas Jónsson, þinghúsvörður, Kristján Helgason, pallavörður, ljóss og elda, Magnús Gunnarsson, pallavörður. 6. Þingsveinar: Ágúst Einarsson, Hannes Valgarður Guðmundsson, Hjálmar Bjarnason, Bergur Jónsson, Lárus Sigurbjörnsson. III. Símanot þingmanna. Á 7. fundi í Ed., fimtudaginn 15. júlí, skýrði forseti frá, áður en til dagskrár var gengið, að forsetar hefðu ákveðið um símanot þingmanna það, sem hjer segir: Utanbæjarþingmenn hafa leyfi til að nota landsímann á landssjóðs kostnað um þingtímann til símtals við heimili sitt, eða þá símastöð, sem næst er heimili þeirra. Gæta verða þeir þó þess, að tala frá einhverjum af þessum 3 stöðum: 1. Landsímastöðinni, 2. Þinghúsinu, 3. Frá bústað sínum hjer, ef þar er sími, og þó því að eins, að þeir segi Landsímastöðinni skýrt til nafns síns. IV. Þinglenging. Á 48. fundi í Ed., miðvikudaginn 1. sept., áður en til dagskrár var gengið, mælti Forseti: Hæstv. ráðherra hefir tilkynt mjer, að þingið sje framlengt til 10. þ. m. að þeim degi meðtöldum. Á 57. fundi í Ed., föstudaginn 10. sept., skýrði forseti frá því, áður til dagskrár væri gengið, að ráðherra hefði, samkvæmt umboði frá H. H. konunginum enn framlengt þingtímann, fyrst um sinn til mánudags 13. sept., að þeim degi meðtöldum. Á 60. fundi í Ed., mánudaginn 13. sept., skýrði forseti frá því, að ráðherra hefði, samkvæmt allra mildilegustu konunglegu umboði, enn þá framlengt þingtímann til miðvikudags 15. sept., að þeim degi með töldum. Þinglok efri deildar. Á 64. fundi í Ed., miðvikudaginn 15. sept., að lokinni dagskrá, mælti Forseti: Störfum deildarinnar er þá lokið að þessu sinni. Þakka jeg kærlega háttv. deildarmönnum yfirleitt fyrir ágæta samvinnu, og drengilega framkomu, og læt því gleymt, sem út af hefir borið í þessu efni. Er jeg alófáanlegur til þess, að minnsta kosti í bráð, að gjöra úr því opinbert deilumál. Að meðtöldum þessum lokafundi hafa deildarfundir hjer verið alls 64. Öll mál, sem deildin hefir fengið til meðferðar, hefir hún afgreitt á lögformlegan hátt, að einum tveimur undanskildum, sem flutningsmenn sjálfir þegjandi hafa látið fyrir farast. Sá, sem allan ávöxt gefur, blessi sumarstörfin, landi voru og þjóð til heilla og hagsældar. Með þeirri hjartans ósk segi jeg störfum þessa síðasta fundar deildarinnar lokið.



Jeg vil leyfa mjer, í nafni deildarinnar, að þakka háttv. forseta fyrir vel unnið starf. Hvernig vinna vor gengur, er mikið komið undir því, hversu forseti rækir störf sín, og í því efni verðum við að lúka lofsorði á forseta vorn. Eðlilegt er, að stundum hafi eitthvað borið á milli, en við eigum jafnan að gleyma öllu, sem miður fer, og muna það, sem betra er. Og hve vel störf vor hafa gengið að þessu sinni, megum við mikið þakka röggsamlegri embættisrækslu háttv. forseta. Bið jeg háttv. deildarmenn að taka undir þakkir mínar og votta þær með því, að standa upp. Allir þingdeildarmenu tóku undir þessi orð, með því að standa upp frá sætum sínum. Forseti þakkaði vingjarnleg ummæli 5. kgk. þm. (G. B.) í sinn garð og virðingarvott af hálfu deildarmanna, og sagði svo fundi slitið.